ભાજપે આ બેઠક બાદ એ પણ સંદેશ આપ્યો છે કે ભાજપ એપ્રિલ 2019 માં લોકસભા ચૂંટણી લડવા માટે સંપૂર્ણપણે તૈયાર છે. પાર્ટી 2004 ની લોકસભા ચૂંટણીમાંથી પાઠ લઈને 2019 ની ચૂંટણીમાં ઝંપલાવવા માંગે છે. તે વખતે મોટાપાયે ઈન્ડિયા શાઈનિંગ કેમ્પેઈન છતાં પાર્ટીને હારનો સામનો કરવો પડ્યો હતો. આ વખતે ભાજપ તેની ભૂલો રીપિટ કર્યા વિના નવી રણનીતિ હેઠળ ચૂંટણીમાં ઉતરવા માંગે છે. પાર્ટી કદાચ સમય પહેલા લોકસભા ચૂંટણી ના કરાવે પરંતુ તેમછતાં રાજકીય ગલીઓમાં આ અંગે અટકળોનું બજાર ગરમ છે. આ દરમિયાન, ‘વન નેશન, વન પોલ' પર ચર્ચા ચાલુ છે. પરંતુ વિપક્ષ આ અંગે એક ગૂંચવણની સ્થિતિમાં લાગી રહ્યુ છે અને કદાચ ભાજપ આ જ ઈચ્છે છે.